**M E S T O  Š A Ľ A – Mestský úrad**

**Mestské zastupiteľstvo v Šali**

**Materiál číslo C 1/1/2023**

**Návrh plánu verejného obstarávania na rok 2023**

**Návrh na uznesenie:**

**Mestské zastupiteľstvo v Šali**

1. **prerokovalo**

návrh plánu verejného obstarávania na rok 2023,

1. **schvaľuje**

plán verejného obstarávania na rok 2023.

**Spracovala: Predkladá:**

Mgr. Margita Simighová v. r. Mgr. Margita Simighová v. r.

referentka verejného obstarávania referentka verejného obstarávania

Predložené mestskému zastupiteľstvu 2. februára 2023

**Dôvodová správa**

**k návrhu plánu verejného obstarávania na rok 2023**

Plán verejného obstarávania je spracovaný na základe predložených podkladov od jednotlivých správcov rozpočtu v súlade so schváleným rozpočtom mesta Šaľa.

Projekt – Revitalizácia vnútrobloku sídliska Vlčanská – Budovateľská v meste Šaľa – je v odvolacom konaní. Obstarávanie aj realizácia projektu musia byť dokončené do konca roka 2023.

Pri projekte pripravovanom na podanie z Plánu obnovy a odolnosti – Zníženie energetickej náročnosti budovy Základnej školy, ul. Bernolákova, Šaľa – k termínu schválenia a podpisu zmluvy o NFP je potrebné mať ukončené verejné obstarávanie, preto je potrebné po podaní žiadosti čo najskôr vyhlásiť verejné obstarávanie s odkladacou podmienkou účinnosti.

Čo sa týka projektu – Vnútromestská cyklistická infraštruktúra Šaľa, 1. etapa, sú rovnaké podmienky s vyhlásením verejného obstarávania. Vo výzve na cyklotrasy bolo uvedené: „Očakáva sa tiež, že proces verejného obstarávania na výstavbu projektu prebehne počas hodnotenia výzvy alebo najneskôr hneď po schválení ŽoPPM.“