M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 1/1/2023

ANDREA SHOP, s.r.o., Galantská cesta 5855/22, Dunajská Streda – žiadosť o nájom pozemku z dôvodu hodného osobitného zreteľa

Návrh na uznesenie:

Mestské zastupiteľstvo v Šali

## prerokovalo

## žiadosť o nájom pozemku z dôvodu hodného osobitného zreteľa,

## konštatuje, že

## v zmysle § 9a ods. 9 písm. c) zákona č. 138/1991 Zb. o majetku obcí v znení neskorších zmien ide o prípad hodný osobitného zreteľa spočívajúci v užívaní priestoru ako manipulačný priestor k stavbe – polyfunkčnému objektu v nájme žiadateľa; zámer prenájmu pozemku z dôvodu hodného osobitného zreteľa bol zverejnený na úradnej tabuli a webovej stránke mesta dňa 18. januára 2023,

## schvaľuje

## nájom pozemku, parcela č. 2034/4 zastavaná plocha a nádvorie o výmere 89 m2, vedený katastrálnym odborom Okresného úradu v Šali pre obec a katastrálne územie Šaľa v C registri KN na liste vlastníctva č. 1, v cene 8,298 Eur/m2/rok, t. j. za celkovú výmeru 89 m2 za cenu 738,52 Eur/rok, na dobu neurčitú, pre ANDREA SHOP, s.r.o., Galantská cesta 5855/22, 929 01 Dunajská Streda, IČO: 36277151.

(pozn.: na schválenie je potrebná 3/5 väčšina všetkých poslancov)

**Spracovali: Predkladá:**

Mgr. Lucia Kuruczová v. r. Mgr. Miloš Kopiary v. r.

referent OSMaZM referent OSMaZM

JUDr. Ing. Margita Pekárová v. r.

vedúca OSMaZM

Predložené mestskému zastupiteľstvu 2. februára 2023

Dôvodová správa:

Mestský úrad v Šali (ďalej len „MsÚ“) prijal dňa 05.12.2022 žiadosť od ANDREA SHOP, s.r.o. so sídlom Galantská cesta 5855/22, 929 01 Dunajská Streda, IČO: 36277151 (ďalej len „žiadateľ“) o nájom pozemku parc. č. 2034/4 zastavaná plocha a nádvorie o výmere 89 m2 veden**ý** katastrálnym odborom Okresného úradu v Šali pre obec a katastrálne územie Šaľa v C registri KN na liste vlastníctva č. 1 (ďalej len „nehnuteľnosť“). (príloha č. 1 – žiadosť).

Nehnuteľnosť sa nachádza na Hlavnej ulici v Šali, pri stavbe – polyfunkčný objekt s. č. 2140 na parc. č. 2029, ako aj parc. č. 2029 a parc. č. 2034/5, ktorá je vo výlučnom vlastníctve spoločnosti Investment Project Lyra, spol. s r.o., Vysoká 2/B, 811 06 Bratislava, IČO: 46759611 (príloha č. 2 – snímka , príloha č. 3 – LV 4480).

Žiadateľ nie je vlastníkom stavby ale má uzatvorenú nájomnú zmluvu s vlastníkom polyfunkčného objektu s. č. 2140 – spoločnosťou Investment Project Lyra, spol. s r.o., Vysoká 2/B, Bratislava, PSČ 811 06, SR, IČO: 46759611. Žiadateľ má záujem túto nehnuteľnosť využívať ako manipulačný priestor k stavbe - polyfunkčnému objektu vnájme žiadateľa s. č. 2140 ( príloha č. 4 – Zmluva, príloha č. 5 – výpis z OR SR ANDREA SHOP , príloha č. 6 - výpis z OR Investment Project Lyra ).

Nájomná zmluva na pozemok č. 565/2012 zo dňa 18.12.2012, ktorej nájomca bol František Vangel – ANDREA SHOP zanikla z dôvodu, že nájomca ukončil podnikateľskú činnosť ku dňu 31.12.2014, avšak túto skutočnosť neoznámil prenajímateľovi, a pozemok ďalej užíval iný právny subjekt - spoločnosť ANDREA SHOP, s.r.o. (s rovnakou vlastníckou štruktúrou ako pôvodný nájomca avšak tento právny subjekt nie je právnym nástupcom pôvodného nájomcu) ako manipulačný priestor k stavbe v nájme žiadateľa. Žiadateľ riadne uhrádzal odplatu za užívanie nehnuteľnosti podľa Nájomnej zmluvy na pozemok č. 565/2012 zo dňa 18.12.2012 (aj keď táto zanikla dňa 31.12.2014 z dôvodu zániku nájomcu bez právneho nástupcu ku dňu 31.12.2014).

Žiadateľ nemá podlžnosť voči štátu, daňovému úradu, poisťovniam a mestu.

Cena nájmu pozemku je v zmysle ust. písm. a) Prílohy č. 1 Zásad hospodárenia s majetkom mesta Šaľa v znení neskorších dodatkov vo výške 10% z hodnoty pozemku v zmysle hodnotovej mapy mesta, čo je v danej lokalite vo výške 8,298 Eur/m2/rok, čo pri výmere 89 m2 predstavuje cenu 738,52 Eur/rok.

V zmysle § 9 bod 3 Zásad hospodárenia s majetkom mesta Šaľa zámer prenajať majetok ako prípad hodný osobitného zreteľa a jeho zverejnenie schvaľuje primátor mesta. Zámer bol zverejnený dňa 18. januára 2023, t.j. 15 – dňová lehota v zmysle zákona bola dodržaná.

**Stanovisko MsÚ**

MsÚ v zmysle skutočností uvedených v dôvodovej správe odporúča Mestskému zastupiteľstvu v Šali prijať uznesenie v navrhovanom znení.